Hele 106 tilmeldte arrangementer i Jammerbugt Kommune.

Med de 106 arrangementer havde Jammerbugt Kommune næsten 30 flere end vinderne fra Faaborg-Midtfyns Kommune. Det var dog ikke nok til at vinde konkurrencen. - Grunden til at Jammerbugt Kommune ikke vandt konkurrencen er, at Faaborg-Midtfyns Kommunes program var sat sammen sådan, at det ramte alle aldersgrupper. Samtidigt havde de også flere sjove og kreative indslag, hvilket vi har vægtet meget højt, forklarer projektleder Marlene Ottosen på www.jammerbugt.dk Spil Dansk dagen var et projekt, som skulle sætte fokus på den dansksprogede musik. Over hele landet kunne man opleve sang og musik i alle afskygninger.